রাস্তার আলো নিভিয়ে রমরমিয়ে চলত মদের ঠেক। জুয়ার আসর। প্রতিবাদ করেছিলেন এলাকারই যুবক সৌরভ চৌধুরী। অভিযোগ, এরপরই বাড়ি থেকে ডেকে নিয়ে গিয়ে সৌরভকে নৃশংসভাবে খুন করে দুষ্কৃতীরা। দেহ কেটে টুকরো টুকরো করে ফেলে দেওয়া হয় রেললাইনে। নিম্ন আদালত মোট ৮ জনকে ফাঁসির সাজা শোনায়। বাকি দুজনকে পাঁচ বছরের কারাদণ্ডের নির্দেশ দেয় আদালত। নিম্ন আদালতের সেই রায়কে চ্যালেঞ্জ জানিয়ে হাইকোর্টের দ্বারস্থ হয় অভিযুক্তরা।